
ΠΕΙΡΑΙΑΣ 10/09/2026, Α.Π:97

	ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ

Να αποσυρθεί εδώ και τώρα η εγκύκλιος 
[bookmark: _GoBack]για τη λειτουργία των νηπιαγωγείων!

Συνάντηση με τις νηπιαγωγούς του Συλλόγου μας, 
Δευτέρα 14 Σεπτεμβρίου, 17.00, 36oΔ.Σχ. Πειραιά

Η νέα σχολική χρονιά ξεκινά με έναν ακόμα απαράδεκτο αιφνιδιασμό από το ΥΠΑΙΘΑ. Η εγκύκλιος για τη λειτουργία των Νηπιαγωγείων εκδόθηκε μόλις τρεις ημέρες πριν την έναρξη των μαθημάτων, ανατρέποντας τον προγραμματισμό σχολικών μονάδων και εκπαιδευτικών.
Συγκεκριμένα στην εν λόγω εγκύκλιο αναφέρεται:
«…οι Διευθυντές/ντριες-Προϊστάμενοι/ες των Νηπιαγωγείων αναλαμβάνουν Πρωινό Τμήμα διασφαλίζοντας με τον τρόπο αυτό την ομαλή και εύρυθμη λειτουργία της σχολικής μονάδας και εκτελούν προσηκόντως τα διοικητικά καθήκοντά τους». (Ενότητα 3, «Ωράριο Εκπαιδευτικών – Συμπλήρωση Διδακτικού Ωραρίου»).
Λίγο παρακάτω όμως στη σελίδα 5 της ίδιας εγκυκλίου ορίζεται ρητά ότι για τα νηπιαγωγεία χωρίς πρόωρη υποδοχή, στον Προϊστάμενο/η ανατίθενται 4 ώρες διδακτικό ωράριο την ημέρα και συμπληρώνεται το ωράριό του είτε στο Βασικό Υποχρεωτικό Πρόγραμμα είτε στο Προαιρετικό Ολοήμερο Πρόγραμμα (δηλαδή και μεσημεριανό/απογευματινό).
Την ίδια στιγμή, το Π.Δ. 79/2017 προβλέπει ρητά ότι η κατανομή των εκπαιδευτικών στο Υποχρεωτικό και το Ολοήμερο Πρόγραμμα γίνεται με απόφαση και σχετική πράξη του Συλλόγου Διδασκόντων. 
Μια εγκύκλιος δεν μπορεί να καταργεί διαδικασίες που προβλέπονται σε νόμους και Προεδρικά Διατάγματα ούτε να αφαιρεί αρμοδιότητες από τον Σύλλογο Διδασκόντων! Πόσο μάλλον όταν τέτοιες παρεμβάσεις γίνονται στον κλάδο των νηπιαγωγών που διεκδικούν εδώ και χρόνια εξίσωση του ωραρίου τους με εκείνο των υπόλοιπων εκπαιδευτικών και με τις Προϊσταμένες να έχουν πλήρες διδακτικό ωράριο πέραν των διοικητικών υποχρεώσεών τους.
Γι’ αυτό και η συγκεκριμένη είναι παράνομη.
Το ζήτημα δεν είναι τυπικό. Αφορά τη δημοκρατική λειτουργία των σχολείων μας, τον ενιαίο χαρακτήρα των θέσεων των νηπιαγωγών (χωρίς καμία διάκριση σε «πρωινούς» και «μεσημεριανούς» εκπαιδευτικούς), την κυριαρχία του συλλόγου διδασκόντων, αλλά και τον προσωπικό και οικογενειακό προγραμματισμό συναδέλφων που καλούνται την τελευταία στιγμή να αλλάξουν τον σχεδιασμό τους.
Καλούμε τις συναδέλφους νηπιαγωγούς και τους συλλόγους διδασκόντων στην κατανομή των τμημάτων να επιμείνουν εφαρμόζοντας το ΠΔ 79/2017. Καμία εγκύκλιος δεν μπορεί να υπερισχύσει του Προεδρικού Διατάγματος. Σε κάθε περίπτωση παρέχουμε πλήρη συνδικαλιστική κάλυψη. 
Καλούμε τις νηπιαγωγούς του Συλλόγου μας σε ενημερωτική συνάντηση τη Δευτέρα 14/9 στις 17:00 στο 36ο Δημοτικό Σχολείο Πειραιά (Τζαβέλλα και Αλεξάδνρου1), προκειμένου να συζητήσουμε και να οργανώσουμε συλλογικά τη στάση μας. 

